Брамси Вебери
Налшык и къэрал киноконцерт гъэлъэгъуапIэм мэкъуауэгъуэм и 21-м щекIуэкIынущ КъБР-м и къэрал филармонием и симфоние оркестрым и концерт. Дирижерыр — Урысейм и цIыхубэ артист Темыркъан Борисщ.
КъБР-м и Iэтащхьэ Къанокъуэ Арсен и жэрдэмкIэ, 2012 гъэм республикэм и симфоние оркестрым макъамэ IэмэпсымэщIэхэр къыхуащэхуащ. Ахэр къыхахынымкIэ къадэIэпыкъуащ Темыркъан Юрэ зи художественнэ унафэщI, Санкт-Петербург къэрал филармонием и унафэщIхэр.
Темыркъан Юрэ и цIэкIэ къызэрагъэпэща симфоние музыкэм и фестивалым хэту КъБР-м и къэрал филармонием и симфоние оркестрым итыну кIэух концертым и программэм хагъэхьащ дунейпсо классикэм щыщхэри. Апхуэдэщ, псалъэм папщIэ, цIыхухэм фIыуэ ялъэгъуа Брамсрэ Веберрэ.
Республикэм и мащIэкъым жанр зэмылIэужьыгъуэхэм щыщ художественнэ макъамэхэр. Аращ республикэм и музыкэ гъуазджэр егъэфIэкIуэным, абы зегъэужьыным теухуауэ КъБР-м и Iэтащхьэм хузэфIэкI псори щIилэжьыр.
КъыкIэлъыкIуэну театр-концерт лъэхъэнэм ирихьэлIэу Темыркъан Юрэ и щIыхькIэ къызэрагъэпэщынущ симфоние музыкэм и етIуанэ фестиваль.
Гу зылъытапхъэ: Концертыр пщIэншэщ. ЩыщIидзэр сыхьэт 18.00-рщ.
КъБР-м ЩэнхабзэмкIэ и министерствэм и пресс-IуэхущIапIэ
